שמעון רוזנברג

שמעון רוזנברג (נולד ב־19 בספטמבר 1952) הוא משורר, עורך ספרותי ומבקר ספרות ישראלי.

==ביוגרפיה==
שמעון רוזנברג נולד בדז'רז'וניוב שבפולין בשנת 1952, בן לניצולי השואה. משפחתו עלתה לישראל בשנת 1957. למד בבית הספר התיכון "גאולה" בתל אביב, והחל לכתוב בהשפעת מורתו לספרות ופילוסופיה, המשוררת בת-שבע שריף. את שירותו הקרבי בצה"ל עשה בחרמ"ש, שהשתייך אז לחיל השריון, ושימש מדריך בבית הספר לשריון. השתתף במלחמת יום כיפורים בזירת סיני וכחייל מילואים במלחמת לבנון הראשונה. את ההשכלה האקדמית שלו רכש באוניברסיטת תל אביב. בוגר תואר ראשון בלימודי ההיסטוריה של המזרח התיכון ותולדות ארץ ישראל ותואר שני בהצטיינות יתרה במדע המדינה. כבר במהלך לימודי התואר הראשון, באמצע שנות ה-70, פרסם שירים בעיתון הסטודנטים של אוניברסיטת תל אביב.

בסוף שנות ה־70 ובראשית שנות ה־80 פרסם חמישה סיפורי מדע בדיוני בכתב העת "פנטסיה 2000". ב-2008 פרסם שיר מדע בדיוני בגיליון חד פעמי חגיגי של כתב העת שיצא לרגל 30 שנה לייסודו. שיר מדע בדיוני נוסף זכה בפרס שני בתחרות במסגרת "פנטסי קון 2009". באפריל 2019 פורסם שוב אחד הסיפורים, בלבוש חדש, בכתב העת "נכון", העוסק באוטופיה ובדיסטופיה בספרות, בכתב עת זה הוא מפרסם בקביעות בעיקר שירי מדע בדיוני ודיסטופיה, וכן מאמר העוסק בחוט המקשר בין עבר ועתיד - היסטוריה - מודיעין עתידנות ומד"ב.

יצא לגמלאות בשנת 2007, אחרי שהיה למעלה מ־30 שנה עובד מדינה (על תקופה זו כתב סדרת שירים בשם "שירת הפקיד" שמקצתם פרסם בשני ספריו הראשונים ובכתבי עת). מאז פרסם שירים בכתבי העת "יקוד", "מטעם", "מטען", "עתון 77" (בו פרסם גם ביקורת ספרותית), "משיב הרוח", "מאזנים", [https://nahon-online.com/ "נכון"], "שבילים", "לכל הרוחות", באנתולוגיות לשירה ("הלילה הזה כולו שירה", הוצאת "איתמר", 2016, ו"חורפו של אביב", הוצאת "דרור לנפש", העוסק בזקנה), בכתבי עת מקוונים, בהם "נתיבים", ובאתרי אינטרנט אחרים.

ב-2013 ייסד, יחד עם המשוררת נעמה ארז, את כתב העת המקוון "נתיבים" ליצירה ועיון, ומאז שימש עמה כעורך כתב העת, ומפרסם בו ביקורת ספרותית. בעקבות פרישת נעמה ארז מכתב העת, ב-2022 משמש לצידו כעורך המשורר דוד מנשה.

נשוי משנת 1978 לליאורה גביעון (פרופסור לסוציולוגיה, מרצה במכללת סמינר הקיבוצים), הורים לשני ילדים. מתגורר בתל אביב.

==ספריו==
* שירים מזווית העין, בהוצאת "גוונים", 2011.
* כל הדרכים מובילות אל עצמן, "פרדס", 2016
* שירים מקצה המערב, בהוצאת "עמדה", 2022

== קישורים חיצוניים ==
* [https://gluya.org/author/shimonro/&#x20;https://blogs.bananot.co.il/367/wp-content/uploads/sites/1000/2022/11/מאמר-של-דן-אלבו-בפסיפס-סרוק.pdf מגזין "גלויה"]
* [https://blogs.bananot.co.il/367/?p=344 מאמרים ורצנזיות פרי עטו בבלוג באתר "בננות"]
* 

* [https://www.nillydagan.com/סופ-ש-שירה-מספר-18-18-10-2012/373-שמעון-רוזנברג שמעון רוזנברג] באתר של נילי דגן
* [https://soundcloud.com/reshet-bet/ebtqtqvo3w6i?utm_source=soundcloud&utm_campaign=share&utm_medium=facebook שמעון רוזנברג קורא משיריו ברשת ב: "טרויה מנמנמת"]
* [https://soundcloud.com/reshet-bet/tvlulhxbvpj4 שמעון רוזנברג קורא משיריו ברשת ב: "שיר אהבה ללא קול"]
* [http://readbooks.co.il/ביקור-בית-עם-המשורר-שמעון-רוזנברג-שירי/ ביקור בית עם המשורר שמעון רוזנברג]
* [https://netivimmag.wixsite.com/netivimmag/blank-1 אתר כתב העת "נתיבים"]
* [http://www.yekum.org/2015/08/ממדע-בדיוני-עד-לשירת-אמת-ראיון-עם-שמעו/ אלי אשד: ממדע בדיוני עד לשירת אמת. ריאיון עם שמעון רוזנברג. ביקום תרבות.]

על ספרו "שירים מזווית העין":
* 
על ספרו "כל הדרכים מובילות אל עצמן":
* [http://blogs.bananot.co.il/450/wp-content/uploads/sites/1084/2016/12/טרויה-מוקפת-חומה.jpg נעמה ארז: "טרויה מוקפת חומה, החומה מוקפת בטרויה", בכתב העת עיתון 77 (אוקטובר-נובמבר 2016)]
* [https://saloona.co.il/general/%d7%a1%d7%a4%d7%a8-%d7%a9%d7%99%d7%a8%d7%94-%d7%97%d7%93%d7%a9-%d7%9b%d7%9c-%d7%94%d7%93%d7%a8%d7%9b%d7%99%d7%9d-%d7%9e%d7%95%d7%91%d7%99%d7%9c%d7%95%d7%aa-%d7%90%d7%9c-%d7%a2%d7%a6%d7%9e%d7%9f/ ציפי ארצי: ספר חדש, כלהדרכים מובילות אל עצמן, באתר "סלונה".]
על ספרו "שירים מקצה המערב:
* [https://www.facebook.com/photo/?fbid=10227156626042832&set=a.1503262782856 דוד מנשה: "שירתו של שמעון רוזנברג אינה נכנעת לאופנה או למקובלות בעולם השירה", בכתב העת המסדרון, גיליון 15, יוני 2022]
* [https://blogs.bananot.co.il/367/?p=373 דן אלבו: "היכן שעין חלון דומעת", על ספרו של שמעון רוזנברג: ״שירים מקצה המערב". "פסיפס" גיליון 112, קיץ תשפ״ב 2022]

קטגוריה:משוררים ישראלים
קטגוריה:עורכים ספרותיים ישראלים
קטגוריה:ישראלים ילידי פולין
קטגוריה:עולים בשנות ה-1950
קטגוריה:תל אביב-יפו: אישים
קטגוריה:בוגרי גימנסיה גאולה
קטגוריה:בוגרי אוניברסיטת תל אביב
קטגוריה:ישראלים שנולדו ב-1952